
Nr.    10889     din   13.10.2022

                                                      Raport de specialitate 
La proiectul de hotărâre pentru aprobarea concesionării directe  pe o perioada de 20 de ani a unei suprafeţe de teren, în situaţia extinderii construcţiilor, pe terenuri alăturate acestora, la cererea  proprietarului –SC Alamador SRL.


În baza referatului de aprobare nr. 10885 din 13.10.2022 întocmit de Primarul Municipiului Marghita
Având în vedere  cererea nr. 1/4365 din 29.08.2022 SC Alamador SRL prin administrator Boroş Nemeş Ciprian  solicită  alăturat proprietăţii pe care funcţionează punctul de lucru al firmei situat pe str. Eroilor nr. 9 o suprafaţă de 44 mp. pentru reîntregirea parcării, rămase insuficiente ca urmare a  cedării unei suprafeţe necesare  administraţiei locale pentru înfiinţarea  unei platforme ecologice si o suprafaţă de 394 mp. in vederea extinderii unei hale de producţie ce funcţionează în prezent.
Având în vedere:
·  art. 13 (1) din Legea nr. 50/1991 privind autorizarea lucrărilor în construcţii, care stipulează:” terenurile apaţinând domeniului privat al satului sau al unităţilor administrative-teritoriale, destinate construirii, pot fi vândute, concesionate ori închiriate prin licitaţie publică, potrivit legii, în condiţiile repsectării prevederilor  documentaţiilor de urbansim şi de amenajare  a teritoriului aprobate potrivit legii, în vederea realizării de către titular al constructiei “
     -art. 15  “prin excepţie de la prevederile art. 13 alin.(1) , terenurile destinate construirii se pot concesiona fără licitaţie publică, cu plata taxei de redevenţă stabilită potrivit legii, ori pot fi date în folosinţă pe termen limitat, după caz, în următoarele  situaţii:
                   lit.e – pentru extinderea construcţiilor pe trenuri alăturate, la cererea proprietarului sau cu acordul acestuia”

     -art. 22 (1) concesionarea terenurilor se face in conformitate cu prevederile legii, durata acesteia fiind stabilită de către consiliile locale , consiliile judeţene, în funcţie de prevederile documentaţiilor de urbanism şi de natura construcţiei
      Totodată prevederile art. 108 lit. b , art. 129 alin. 2 lit.c şi alin. 6 lit.b, art. 362 alin.1 din OUG nr. 57/2019 privind Codul Administrativ, modificată si completată reglementează competenţa Consiliului Local de a adopta prezentul proiect de hotărâre.
Terenul solicitat aparţine  domeniului privat al municipiului Marghita, conform Cartilor Funciare nr. 105452 Marghita –cad.105452 si CF nr. 105377 Marghita –cad. 105377 si PAD-ului anexat, este situat adiacent  spaţiului SC Alamador SRL si din documentele Compartimentului de cadastru din cadrul Serviciului de administratie publică locală nu face obiectul nici unei revendicari pe legile proprietăţii .
Dovada proprietăţii imobilului SC Alamador SRL este prezentată prin CF nr. 105092 Marghita pe clădirile si suprafaţa terenului aferent de 904 mp. înscrise pe nr. cadastral 105092.
Concesionarea terenului va avea perioada  de valabilitate de 20 de ani, redevenţa  concesiunii fiind stabilită conform Hotărîrii Consiliului Local nr. 224/23.11.2021 privind aprobarea taxelor utilizate pentru administrarea domeniului public şi privat al Municipiului Marghita pe anul 2022.
În consecinţă, în conformitate cu prevederile art. 196 alin.(1) lit. a din OUG nr. 57/2019 privind Codul administrativ, propunem Consiliului Local analizarea oportunităţii adoptării unei hotărâri prin care să se aprobe:
1. concesionarea directă a unui teren conform planului anexat , după cum urmează: 
-cota parte de 44 mp din totalul de 19.784 mp.înscrisi în CF nr. 105452, pe nr. cad. 105452, teren proprietate private a municipiului Marghita, pentru extindere spaţiu amenajare parcare de către SC Alamador SRL
[bookmark: _GoBack]-cota parte  de 394 mp.din totalul de 448 mp. înscrisi în CF nr. 105377, pe nr. cad. 1054377, teren proprietate private a municipiului Marghita, pentru extindere şi construire hală de productie de către SC Alamador SRL.
2. Durata concesionării va avea perioada de  20 de ani . 
3. Redeventa concesiunii se aplică conform Hotărîrii Consiliului Local nr. 224/23.11.2021 privind aprobarea taxelor utilizate pentru administrarea domeniului public şi privat al Municipiului Marghita pe anul 2022. Redevenţa va fi indexată anual în funcţie de coeficentul de inflaţie si  se va modifica ori de căte ori vor fi prevăzute modificări de lege sau Hotărâri ale Consiliului Local Marghita .
4. Imputernicirea primarului municipiului Marghita să semneze  în numele Municipiului Marghita contractual de concesiune directă .

